Király Viktor (New York, New York, 1984. március 29. –) magyar énekes, a Megasztár 4 győztese, az Eurovíziós Dalfesztiválok magyarországi előválogatóinak döntőse 2012-ben, 2014-ben és 2018-ban.

Élete

Király Viktor New Yorkban született. Édesapja, Király Tamás az Universal dobosa volt 1972 és 1982 között (ami elsősorban Kovács Kati kísérőzenekaraként volt ismert); emellett később a Color együttes dobosaként is tevékenykedett, egy ideje pedig az EMI lemezkiadó kreatív igazgatójaként tevékenykedik. Édesanyja, Király Gabriella (lánykori nevén: Gecsényi Gabriella) pedig a Cini és a tinik nevű együttes énekesnője volt. Nővére Király Linda, szintén énekesnő, legismertebb számát a Can’t Let Go-t több mint 2 millióan nézték meg a YouTube-on, és a MAHASZ slágerlistáján a negyedik helyet érte el. Ikertestvére, Király Benjamin hobbiszinten foglalkozik zenéléssel. 1999-ben édesanyja betegsége miatt költöztek vissza Magyarországra. Viktor azóta, tizenhat éves kora óta beszél magyarul, de családi körben testvéreivel továbbra is anyanyelvüket, az angolt használják.

Zenei karrier
Viktor Linda sikerein felbuzdulva határozta el, hogy ő is szeretne komolyabban foglalkozni az énekléssel. Ikertestvérével, Benjaminnal Twinz néven alapítottak együttest. 2006-ban készítették el első és egyetlen videóklipjüket „Aranyásók” címmel, de a remélt siker akkor még elmaradt. Jelenleg a Face to Face nevű formáció tagjai.

Először az M1 A Társulat című műsorába jelentkezett, melyben friss, tehetséges színészeket kerestek az István, a király rockoperához. Ebben a műsorban Viktor a középdöntőkig jutott, továbbjutásának akadálya elsősorban az akcentusa volt.

Megasztár
2008-ban jelentkezett a Megasztár negyedik szériájába, melyben az addig rekordszámú, körülbelül tízezer jelentkező közül került ki győztesen, így 2008-ban ő lett az „Év Hangja”. Viktor a verseny során bebizonyította a nézőknek és a szakmai zsűrinek zene iránti elkötelezettségét, tehetségét és szorgalmát.

A Megasztár döntőiben előadott produkciói:

Top 15: You Are Not Alone (Michael Jackson)
1. döntő: September (Earth, Wind & Fire)
2. döntő: When a Man Loves a Woman (Percy Sledge)
3. döntő: Hull az elsárgult levél (Máté Péter)
4. döntő: I Don't Want to Miss a Thing (Aerosmith)
5. döntő: As – duett Rúzsa Magdival (George Michael és Mary J. Blige)
5. döntő: Féltelek – duett Bencsik Tamarával (Color együttes)
6. döntő: This Love (Maroon 5)
6. döntő: Englishman in New York (Sting)
7. döntő: Careless Whisper (George Michael)
7. döntő: Billie Jean (Michael Jackson)
8. döntő: Santa Claus is Coming to Town (J. Fred Coots és Haven Gillespie)
8. döntő: Where Do I Begin? (a Love Story című filmből)
Finálé: Don’t Stop Me Now (Queen)
Finálé: You Are So Beautiful – duett Rúzsa Magdival (Joe Cocker)
Finálé: Kiss – párbaj Fekete Dáviddal (Prince)
Finálé: Éjfél – párbaj Fekete Dáviddal (a Macskák című musicalből)
Finálé: Time to Say Goodbye – párbaj Fekete Dáviddal (Sarah Brightman és Andrea Bocelli)

A műsor zárásaként Király Viktor a Megasztár előző szériáinak győzteseivel, Tóth Verával, Molnár Ferenc „Caramellel” és Rúzsa Magdival együtt énekelte Whitney Houston One Moment in Time című slágerét.

A Megasztár után
2009. január 30-án jelent meg első albuma Király Viktor: A döntőben elhangzott dalok címmel, amely a Megasztár 4 döntőiben elhangzott számokból tartalmaz válogatást. Június 24-én jelent meg Viktor első szóló videóklipje, amelyet a Forgószél című számához forgattak. Június 27-én fellépett a T-Mobile Kapcsolat koncerten, a Simply Red előtt. A koncerten duettet énekelt nővérével és ikertestvérével is. Július 27-én jelent meg Király Viktor második albuma Király Viktor címmel, melyen már Viktor saját dalai hallhatók.

2010. március 18-án jelent meg Viktor második szóló videóklipje, amelyet a Ha arra indulsz című számához forgattak. Ezzel egy időben elkészült a klip angol nyelvű változata is Have I Told You címmel. December 16-án jelent meg harmadik albuma Solo címmel, amelyen tíz új, angol nyelvű dal hallható.

2012-ben testvéreivel együtt részt vettek az Eurovíziós Dalfesztivál magyarországi előválogatójában, ahol az Untried című dalukkal a legjobb négy közé jutottak.

2013-ban és 2014-ben Az ének iskolája című gyermek-tehetségkutató egyik tanára (zsűritagja) volt. 2014-ben az énekes bekerült a Eurovíziós Dalfesztivál magyarországi előválogatójának Running Out Of Time című dalával. Ezúttal is a legjobb négy közé jutott. 2016-ban a Star Academy egyik zsűritagja volt, majd 2017-ben a Sztárban sztár ötödik évadának második helyezettje lett, és ezt követően a Sztárban sztár +1 kicsi második évadában zsűritag lett.

2017. december 6-án bejelentették, hogy a Duna eurovíziós dalválasztó műsorába, A Dal 2018-ba bejutott a Budapest Girl című dala. A nemzeti válogató döntőjében ezúttal is a legjobb négyben végzett.

2021. december 13-án bejelentették, hogy a Duna tehetségkutató műsorának, A Dal 2022-nek az egyik műsorvezetője lesz Rókusfalvy Lili mellett.

Diszkográfia

Albumok

Videóklipek
2009 – Forgószél
2009 – Ha arra indulsz/Have I Told You
2010 – Solo
2011 – Crazy
2012 – Move Faster
2013 – Fire
2013 – Over
2014 – Running Out Of Time (feat. DMC)
2014 – Álmodd meg a csodát!
2015 – Chasing Demons
2016 – Shoulda Woulda Coulda
2016 – Tárd ki a szíved
2017 – Hatodik emelet (feat Majka és Curtis)
2017 – Jelszó: Love (feat VOLT Allstars + Zävodi)
2017 – Pappa Pia (feat Radics Gigi)
2017 – Soul Fire (feat Domo X)
2017 – Trust my body
2017 – Budapest Girl
2018 – Király Utca
2018 – Füttyös (feat Majka és Curtis)
2018 – Sexover
2019 – Filter (feat Majka)
2019 – Tűzvarázsló (feat DR BRS)
2019 – Bye Bye Baby
2020 – Marry me – A wedding song
2020 – Promises
2020 – Models (feat DR BRS)
2020 – Csak erre vártam (feat Király Linda)
2021 – Szabadesés 
2021 – Favorite Place (feat Janee)
2022 – Nem szóltál (feat Radics Gigi)

Slágerlistás dalok

Elismerések és díjak
 2008 – az Év Hangja
 2014 – VIVA Comet – Legjobb férfi előadó
 2020 – Szenes Iván-díj

Televíziós szereplések
M1 – A Társulat
M1 – A Dal 2012, A Dal 2014
DUNA – A Dal 2018, A Dal 2022
DUNA – Csináljuk a fesztivált!
 TV2 – Megasztár
TV2 – Hal a tortán
TV2 – Az ének iskolája
TV2 – A nagy duett
TV2 – Dalfutár (egy epizód erejéig)
TV2 – Star Academy
TV2 – Pénzt vagy éveket!
TV2 – Sztárban sztár
TV2 – Sztárok és párok
TV2 – Nicsak, ki vagyok?
TV2 – Mintaapák
Super TV2 – Sztárban sztár +1 kicsi
TV2 – Ázsia Expressz

Könyvek róla

 Koronczay Lilla: A Király család (2018)

Források
 Király Viktor a Zene.hu-n

Jegyzetek

További információk 
 Király Viktor Facebook Official Fanpage – Király Viktor hivatalos Facebook-oldala
 Official Király Viktor MySpace
 Official Király Viktor YouTube
 Koronczay Lilla: A Király család. Riportkönyv sikerről, kudarcról, újrakezdésről; Partvonal, Bp., 2018

1984-ben született személyek
Megasztár-versenyzők
Magyar könnyűzenei előadók
Magyar énekesek
Élő személyek
A Dal-versenyzők
New York-iak
Amerikai egyesült államokbeli magyarok